钦定古今图书集成/明伦汇编/宫闱典/第112卷 > 胡虔
## 钦定古今图书集成/明伦汇编/宫闱典/第112卷 > 胡虔

按《魏书胡国珍传》：“宁子虔，字僧敬。元叉之废灵太后，
虔时为千牛备身，与备身张车渠等谋杀叉。事发，叉
杀车渠等，虔坐远徙。灵太后反政，征为吏部郎中。太
后好以家人礼与亲族宴戏，虔常致谏，由是后宴谑
多不预焉。出为泾州刺史，封安阳县侯。兴和三年，以
帝元舅，超迁司空公。薨赠太傅、太尉公、尚书仆射、徐”
州刺史，谥曰“宣。”葬日，百官会葬，乘舆送于郭外。子长
粲。